Source: http://pisrs.si/Pis.web/pregledPredpisa?id=ZAKO3180
Timestamp: 2018-01-21 16:54:20+00:00
Document Index: 1407408

Matched Legal Cases: ['Sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'Sodišče ', 'sodišče ']

Zakon o spremembah in dopolnitvah zakona o zakonski zvezi in družinskih razmerjih (ZZZDR-B)
Zakon o spremembah in dopolnitvah zakona o zakonski zvezi in družinskih razmerjih (Uradni list RS, št. 64/01) Zakon o spremembah in dopolnitvah zakona o zakonski zvezi in družinskih razmerjih (Uradni list RS, št. 64/01) Zakon o spremembah in dopolnitvah zakona o zakonski zvezi in družinskih razmerjih (Uradni list RS, št. 64/01)
EVA 2001-2611-0028
EPA 0190-III
SOP 2001-01-3470
- Zakon o spremembah in dopolnitvah zakona o zakonski zvezi in družinskih razmerjih – ZZZDR-B (Uradni list RS, št. 64/01 z dne 3. 8. 2001).
(2) V upravnih stvareh po tem zakonu odločajo centri za socialno delo.
(3) O pritožbah zoper odločbe centrov za socialno delo odloča ministrstvo, pristojno za družino.
Za preživljanje družine prispevata zakonca v sorazmerju s svojimi možnostmi.
Zakonec, ki nima sredstev za življenje, pa brez svoje krivde ni zaposlen, ali je nesposoben za delo, ima pravico, da ga drugi zakonec preživlja, kolikor je to v njegovi moči.
(1) Sodišče razveže zakonsko zvezo na podlagi sporazuma zakoncev, če sta se sporazumela o varstvu, vzgoji in preživljanju skupnih otrok ter o preživljanju nepreskrbljenega zakonca, ki nima sredstev za življenje in je nesposoben za delo ali je nezaposlen in se ne more zaposliti ter če predložita pismen in po sodniku overjen sporazum o delitvi skupnega premoženja in o tem, kateri od zakoncev bo imetnik stanovanjske pravice.
(2) Pismen in po sodniku overjen sporazum o delitvi skupnega premoženja in o tem, kateri od zakoncev bo imetnik stanovanjske pravice, je izvršilni naslov.
(3) Preden sodišče razveže zakonsko zvezo, mora ugotoviti, ali je s sporazumom zakoncev primerno preskrbljeno za varstvo, vzgojo in preživljanje otrok ter zahtevati o tem tudi mnenje centra za socialno delo.
8. Razmerja staršev do otrok po razvezi zakonske zveze
(1) Kadar sodišče razveže zakonsko zvezo na podlagi 65. člena tega zakona, odloči tudi o varstvu, vzgoji in preživljanju skupnih otrok.
(2) Če se starši niso sporazumeli o tem ali če njihov sporazum ni v skladu s koristmi otrok, odloči sodišče, ali naj vsi otroci ostanejo v varstvu in vzgoji pri enem izmed njiju, ali naj ostanejo eni pri enem, drugi pri drugem, ali naj se zaupajo kaki tretji osebi ali zavodu. Preden o tem sodišče odloči, si priskrbi mnenje centra za socialno delo.
(3) Tisti od staršev, kateremu otroci niso zaupani, obdrži pravico do osebnih stikov z njimi, razen če sodišče glede na koristi otrok ne odloči drugače.
Višino prispevka za preživljanje otrok določi sodišče v sorazmerju z možnostmi vsakega izmed staršev in otrokovimi potrebami. Vsak izmed staršev oziroma otrok sme zahtevati, naj se ugotovljena višina prispevka prilagodi spremenjenim razmeram.
9. Razmerja med razvezanima zakoncema po razvezi zakonske zveze
Nepreskrbljenemu zakoncu, ki nima sredstev za življenje in je nesposoben za delo ali je nezaposlen in se ne more zaposliti, se s sodbo, s katero se zakonska zveza razveže, določi na njegovo zahtevo oziroma na podlagi sporazuma z drugim zakoncem znesek za preživljanje v breme drugega zakonca, ustrezno njegovim možnostim. Sodišče pri tem lahko upošteva vzroke, zaradi katerih je postala zakonska zveza nevzdržna.
Pravica do preživnine preneha, če razvezani zakonec, ki jo je prejemal, pridobi premoženje ali svoje dohodke, s katerimi se lahko preživlja ali če sklene novo zakonsko zvezo.
(1) Če starši ne živijo skupaj, se morajo sporazumeti, pri katerem izmed njih bo otrok živel.
(2) Če se starši ne sporazumejo, odloči o tem sodišče v skladu z 78. členom tega zakona.
(1) Tisti od staršev, ki ne živi skupaj z otrokom, ima pravico do osebnih stikov z njim, razen če center za socialno delo glede na korist otroka, ne odloči drugače.
(2) Tisti od staršev, pri katerem otrok živi, je dolžan omogočiti stike iz prejšnjega odstavka.
(1) Roditeljsko pravico izvršujejo starši sporazumno.
(2) Če si starši niso med seboj edini, odloči center za socialno delo.
(3) Kadar je eden od staršev zadržan izvrševati roditeljsko pravico, jo izvršuje drugi roditelj sam.
(1) Kadar starši živijo ločeno, izvršuje roditeljsko pravico tisti izmed njih, pri katerem otrok živi.
(2) Če se zakon razveže ali razveljavi, izvršuje roditeljsko pravico roditelj, ki mu je otrok dan v varstvo in vzgojo.
(3) Če gre za odločitve, ki bistveno vplivajo na otrokov bodoči razvoj, odločata sporazumno oba roditelja, tudi tisti roditelj, pri katerem otrok ne živi, če izpolnjuje svoje dolžnosti do otroka.
(4) Če se roditelja ne moreta sporazumeti, odloči center za socialno delo.
(3) Popolno poslovno sposobnost lahko pridobi tudi mladoletnik, ki je postal roditelj, če so za to pomembni razlogi.
(2) Za zavarovanje otrokovih premoženjskih koristi lahko sodišče odloči, da imajo starši glede upravljanja otrokovega premoženja položaj skrbnika.
(1) Starši so dolžni preživljati svoje otroke; če se redno šolajo, so starši dolžni preživljati svoje otroke tudi po doseženi polnoletnosti.
(2) Če je otrok zaradi težje telesne ali duševne prizadetosti nesposoben za samostojno življenje in nima zadostnih sredstev za preživljanje, so ga starši dolžni preživljati v skladu s svojimi možnostmi in ob pomoči države.
(1) Polnoletni otroci so dolžni preživljati svoje starše, če so ti nesposobni za delo in nimajo dovolj sredstev za življenje.
Roditelj, ki mu je odvzeta roditeljska pravica, ni oproščen dolžnosti preživljanja otroka.
Če je več oseb skupaj dolžnih koga preživljati, se ta dolžnost razdeli mednje po njihovih možnostih in tudi glede na to, koliko je bil kdo deležen skrbi in pomoči.
(1) Očim in mačeha sta dolžna preživljati svoje mladoletne pastorke, razen če imajo ti roditelja, ki jih lahko preživlja.
(2) Pastorki so dolžni preživljati svojega očima in mačeho, če sta jih ta dva dalj časa preživljala in zanje skrbela. Če imata očim in mačeha svoje otroke, imajo pastorki dolžnost preživljanja skupaj s temi otroki.
Preživnina se določi po potrebi upravičenca ter možnostih zavezanca.
(1) O dolžnosti, višini in usklajevanju preživnine lahko prizadete stranke sklenejo pri centru za socialno delo dogovor.
(2) Dogovor iz prejšnjega odstavka je izvršilni naslov.
(1) Izvzemši dolžnost staršev, da morajo preživljati svoje mladoletne otroke, lahko tisti, ki je dolžan koga preživljati, sam izbere, ali mu bo plačeval določene zneske kot preživnino ali ga bo vzel k sebi na preživljanje ali pa mu bo poskrbel preživljanje na drug način.
(2) Kdor ima pravico do preživnine, lahko iz pomembnih razlogov s tožbo zahteva, da se mu plačuje preživnina v denarju.
(1) S sodno odločbo določena preživnina se usklajuje z gibanjem življenjskih stroškov in osebnih dohodkov v Republiki Sloveniji po sklepu Vlade Republike Slovenije, od prvega dne naslednjega meseca po objavi sklepa v Uradnem listu Republike Slovenije.
(2) Na način iz prejšnjega odstavka se usklajujejo tudi preživnine, določene z dogovorom iz 130. člena tega zakona, če ni z dogovorom določen drugačen način usklajevanja preživnine, ki je ugodnejši za upravičenca.
(3) Pravnomočno odločbo o preživnini pošlje sodišče centru za socialno delo, na območju katerega ima upravičenec do preživnine stalno prebivališče.
(4) Center za socialno delo pisno obvesti zavezanca in upravičenca o vsakokratni uskladitvi in novem znesku preživnine. Obvestilo centra za socialno delo je skupaj s sodno odločbo oziroma dogovorom, izvršilni naslov.
(5) Sodišče sme po predlogu prizadetega zvišati, znižati ali ustaviti z dogovorom iz 130. člena tega zakona ali s pravnomočno odločbo določeno preživnino, če se pozneje spremenijo okoliščine, na podlagi katerih je bila določena.
(6) V sporih o preživljanju po tem zakonu sme sodišče izdati začasno odredbo.
(2) Po pravnomočnosti odločbe iz prejšnjega odstavka sklene center za socialno delo z rejnikom rejniško pogodbo.
(3) Pogodba se sklene pismeno.
(4) V pogodbi se določijo zlasti: pravice in dolžnosti rejnika ter višina in način plačevanja rejnine.
- oseba, ki ji je odvzeta roditeljska pravica ali, ki sicer po zakonu ne bi mogla biti skrbnik;
- oseba, ki živi skupaj z zakoncem, ki mu je odvzeta roditeljska pravica oziroma ki po zakonu ne bi mogel biti skrbnik;
- oseba, pri kateri bi bil ogrožen telesni ali duševni razvoj rejenca ali bi bilo ovirano njegovo izobraževanje.
(1) Rejnik mora biti najmanj osemnajst let starejši od otroka, ki ga sprejme v rejništvo.
(2) Rejnik, ki sprejme v rejništvo otroka, ob sklenitvi rejniške pogodbe ne sme biti star več kot šestdeset let.
(3) V izjemnih primerih sme center za socialno delo, potem ko razišče vse okoliščine primera in se prepriča, da bi bilo rejništvo v rejenčevo korist, skleniti rejniško pogodbo z rejnikom, ki ni osemnajst let starejši od rejenca oziroma je star več kot šestdeset let.
(1) Dolžnost rejnika, ki sprejme v rejništvo otroka, je zlasti:
- rejenca pravilno negovati, vzgajati in mu dajati primerno nastanitev, prehrano, obleko in obutev ter šolske in osebne potrebščine;
- skrbeti za čustveno prilagoditev rejenca v rejnikovem domu in za ustrezno ravnanje vseh članov rejnikovega doma z rejencem;
- skrbeti za zdravje rejenca;
- skrbeti, da rejenec redno obiskuje šolo ter da vestno in čimbolj uspešno izpolnjuje svoje šolske obveznosti;
- skrbeti za rejenčev pravilen odnos do učenja in dela ter za privzgojitev delovnih navad;
- skrbeti za vključitev rejenca v poklicno usposabljanje ali v ustrezno zaposlitev.
(2) Pri izvrševanju svojih dolžnosti mora rejnik sodelovati zlasti s šolo in zdravstveno službo.
Rejnik mora vsa pomembnejša vprašanja glede rejenčeve oskrbe in vzgoje urejati sporazumno s starši oziroma skrbnikom in s centrom za socialno delo.
Rejnik je dolžan obveščati center za socialno delo o vseh okoliščinah, ki so pomembne za otrokov razvoj, zlasti o njegovem zdravju, čustvenem življenju, vzgoji, izobraževanju in poklicnem usposabljanju.
Rejnik je dolžan upoštevati navodila centra za socialno delo ter omogočiti izvrševanje nadzorstva nad svojim delom.
Rejnik je dolžan dovoliti rejenčevim staršem obiske pri otroku ter omogočiti in pospeševati stike med rejencem in starši, razen v primeru, če so staršem stiki prepovedani.
(2) Rejništvo ne preneha, če je otrok dopolnil osemnajst let starosti in zaradi motenj v telesnem in duševnem razvoju ni sposoben za samostojno življenje in delo.
- če je prenehalo rejništvo;
- s potekom časa, če je sklenjena za določen čas, razen če se podaljša;
- z razvezo;
- s smrtjo rejnika ali rejenca.
(1) Rejniška pogodba se lahko odpove z odpovednim rokom treh mesecev, če ni v pogodbi določen daljši odpovedni rok.
(2) Odpoved mera biti pismena ali dana ustno na zapisnik.
Center za socialno delo z odločbo razveže rejniško pogodbo, če v rejniški družini nastopi kateri izmed primerov iz 162. člena tega zakona.
Center za socialno delo lahko razveže rejniško pogodbo, če rejniška družina ne izpolnjuje v redu svojih dolžnosti do otroka ali če zahteva razvezo rejnik in se ugotovi, da ima za to pomembne razloge.
- Evidenca - vložen predlog zakona 04/26/2001 [V - Vlada Republike Slovenije]
- OBRAVNAVA - SKRAJŠANI POSTOPEK 04/26/2001 [07. Redna 07/17/2001]
- Mnenje 05/28/2001 [22 - Sekretariat za zakonodajo in pravne zadeve]
- Sklep o sprejetju zakona 07/17/2001 [07. Redna]
- Amandma (K 1. členu) 05/30/2001 [skupina poslancev (Cukjati France), nesprejet]
- Popravek amandmaja 06/01/2001 [Cukjati France Drobnič mag. Janez]
- prvotno besedilo amandmaja 06/04/2001 [20 - Odbor za zdravstvo delo družino socialno politiko in invalide]
- Amandma (K 1. členu) 05/30/2001 [skupina poslancev (Cukjati France), umaknjen]
- Umik amandmaja 06/01/2001 [Cukjati France Drobnič mag. Janez]
- Amandma (K 1. členu) 06/07/2001 [20 - Odbor za zdravstvo delo družino socialno politiko in invalide, sprejet]
- prvotno besedili amandmaja 04/05/2001 [20 - Odbor za zdravstvo delo družino socialno politiko in invalide]
- Amandma (K 5. členu) 06/07/2001 [20 - Odbor za zdravstvo delo družino socialno politiko in invalide, sprejet]
- Pregled amandmajev 07/04/2001